recursal/SuperWikiNEXT-32B huggingface dataset:
রেলওয়ে খোলার এক মাস আগে, ১৮৬২ সালের ডিসেম্বর মাসে *দ্য ইলাস্ট্রেটেড লন্ডন নিউজ* থেকে মেট্রোপলিটন রেলওয়ের স্টেশনগুলির মন্টেজ।
**মেট্রোপলিটন রেলওয়ে** (**মেট** নামেও পরিচিত) একটি যাত্রী ও পণ্যবাহী রেলপথ ছিল, যা ১৮৬৩ সাল থেকে ১৯৩৩ সাল পর্যন্ত লন্ডনে পরিষেবা দিয়েছিল, এর প্রধান লাইনটি উত্তর-পশ্চিমে রাজধানী শহরের আর্থিক কেন্দ্র থেকে মিডলসেক্স শহরতলিতে সম্প্রসারিত হয়েছিল। এটির প্রথম লাইনটি প্যাডিংটন, ইউস্টন ও কিংস ক্রসে শহরের প্রধান লাইন রেল টার্মিনিকে সংযুক্ত করেছিল। প্রথম বিভাগটি নিউ রোডের নীচে প্যাডিংটন ও কিংস ক্রসের মধ্যে কাট-অ্যান্ড-কভার পদ্ধতি ব্যবহার করে এবং শহরের কাছে ফারিংডন রোডের পাশে কিংস ক্রস থেকে স্মিথফিল্ডের নিকট পর্যন্ত সুড়ঙ্গ ও কাটিং পদ্ধতি ব্যবহার করে নির্মিত হয়েছিল। এটি ১৮৬৩ সালের ১০ই জানুয়ারি জনসাধারণের জন্য বাষ্প-ইঞ্জিন দ্বারা টানা গ্যাস-আলোকিত কাঠের গাড়ি সহ উন্মুক্ত করা হয়েছিল, এটি বিশ্বের প্রথম যাত্রী বহনকারী মনোনীত ভূগর্ভস্থ রেলপথ।

লাইনটি শীঘ্রই উভয় প্রান্ত থেকে এবং বেকার স্ট্রিট থেকে একটি শাখার মাধ্যমে উত্তর দিকে সম্প্রসারিত হয়েছিল। দক্ষিণী শাখাগুলি, সরাসরি পরিবেশিত, ১৮৬৪ সালে হ্যামারস্মিথ, ১৮৭৭ সালে রিচমন্ডে পৌঁছায় এবং মূলটি ১৮৮৪ সালে *ইনার সার্কেল* সম্পন্ন করেছিল। সবচেয়ে গুরুত্বপূর্ণ রুটটি উত্তর-পশ্চিমে মিডলসেক্স গ্রামাঞ্চলের মধ্যে ছিল, নতুন শহরতলির উন্নয়নকে উদ্দীপিত করেছিল। হ্যারোতে ১৮৮০ সালে পৌঁছেছিল, এবং বাকিংহামের ডিউক ও ওয়াডেসডন ম্যানরের মালিকদের প্রাথমিক পৃষ্ঠপোষকতা ১৮৯৭ সাল থেকে অর্জন করেছিল, পরিষেবাগুলি বহু বছরের জন্য বাকিংহামশায়ারের ভার্নি জংশন পর্যন্ত প্রসারিত হয়েছিল।

টীকা
----

1. ↑  কোম্পানিটি প্রায় ১৯১৪ সাল থেকে নিজেকে "দ্য মেট" হিসাবে প্রচার করেছিল।The Railway is referred to as "the Met" or "the Metropolitan" in historical accounts such as Jackson 1986, Simpson 2003, Horne 2003, Green 1987, and Bruce 1983.

তথ্যসূত্র
---------

1. ↑
**বানদুং** শহরটি জাকার্তা ও সুরাবায়া থেকে যতাক্রমে ১৫০ কিলোমিটার ও ৭৩০ কিলোমিটার দূরে অবস্থিত।এই শহরটি জাকার্তা ও সুরাবায়া শহরের মাঝ পথে অবস্থিত।ফলে এই শহর দুটির মধ্যে যোগাযোগ বানদুং এর মধ্য দিয়ে সম্পর্ন হয়।বানদুং শহরটি রেল , বাস, বিমান পরিসেবা দ্বারা জাভা দ্বীপ এর অন্যান অংশের সঙ্গে যুক্ত।

সড়ক
----

এই শহরটি সড়ক পতের দ্বারা সমগ্র জাভা দ্বীপ এর সঙ্গে ভালো ভাবে যুক্ত রয়েছে।এই শহরটি জাকার্তা এর সঙ্গে ১৫০ কিমি দীর্ঘ মহাসড়ক দ্বারা যুক্ত।এছরা ৭৩০ কিলোমিটার দীর্ঘ একটি মহাসড়ক বানদুং এর সঙ্গে সুরাবায়াকে যুক্ত করেছে

রেল
---

বানদুং শহরটি রেলপথ দ্বারক দেশ এর বৃহত্তম শহর ও রাজধানী জাকার্তা এর সঙ্গে যুক্ত রয়েছে।এই রেলপথটি জাকার্তা থেকে বানদুং হয়ে সুরাবায়া পর্যন্ত গেছে।

#### উচ্চগতির রেল

ইন্দোনেশিয়া সরকার দেশের রাজধানী জাকার্তা থেকে **বানদুং** পর্যন্ত একটি উচ্চগতির রেলপথ নির্মাণের প্রকল্প গ্রহণ করেছে।এই **জাকার্তা- বানদুং হাইস্পিড রেলপথ**  বা *জাকার্তা বানদুং উচ্চ-গতির রেল প্রকল্প*  হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।

বিমান পরিবহন
------------

বানদুং শহরের একটি আন্তর্জাতিক বিমানবন্দর রয়েছে।বিমান বন্দরটি ইন্দোনেশিয়া এর তৃতীয় ব্যস্ত বিমান বন্দর যাত্রী পরিবহনের হিসাবে।এই শহর থেকে জাকার্তা ও সুরাবায়া শহরে বিমান জরিষেবা রয়েছে।এছাড়া দেশের বাইরে বিভিন্ন শহরে বিমান যোগাযোগ রয়েছে।

বাস
---

অন্তশহর যাতায়াতের জন্য কিছু অন্য পরিবহন ব্যবস্থা ব্যবহার করা যেতে পারে। প্রধান বাস টার্মিনাল থেকে বাস শহরের মধ্যে ও শহরের বাইরের যোগাযোগ রক্ষা করে।বাসের দ্বারা শহরের সল্প দূরত্বের যোগাযোগ রক্ষায় বিরাট উন্নতি ঘটেছে।

তথ্যসূত্র
---------

1. ↑  "ইন্দোনেশিয়ার উচ্চগতির রেলওয়ে প্রকল্প বাধাগ্রস্ত যাত্রা"। সংগ্রহের তারিখ ২৫-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
2. ↑  "Jakarta-Bandung high-speed railway to get chinese loan"। সংগ্রহের তারিখ ২৫-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
Each administrative atoll is marked, along with the thaana letter used to identify the atoll. Natural atolls are labelled in light blue. Full view of the map

| মালদ্বীপের রাজনীতি |
| --- |
|  |
|  |
| সংবিধান
* মানবাধিকার
 |
| সরকার |
| কার্যনির্বাহী
* রাষ্ট্রপতি
ইব্রাহিম মোহামেদ সোলিহ
* উপ-রাষ্ট্রপতি
মোহামেদ জামিল আহমেদ
* মন্ত্রিসভা
 |
| আইনসভা
* পিপল’স "মজলিস"
স্পিকার: আব্দুল্লাহ মাসীহ্ মোহাম্মদ
 |
| * বিচারবিভাগ
* আইন

* প্রধান বিচারপতি: আহমেদ ফয়েজ
* আদালত
সুপ্রিম কোর্ট (সর্বোচ্চ আদালত)
হাই কোর্ট (উচ্চ আদালত)
সুপেরিয়র কোর্ট
ম্যাজিস্ট্রেট কোর্ট (হাকিম আদালত)
* আইন প্রয়োগকারী
 |
| নির্বাচন
* + রাষ্ট্রপতি: ২০০৮
	+ ২০১৩
* + সংসদীয়: ২০০৫
	+ ২০০৯
	+ *২০১৪*
* + স্থানীয়: ২০১১
* + গনভোট: ২০০৭
 |
| রাজনৈতিক দল
* প্রধান দলগুলোর
ডেমোক্রেটিক পার্টি
পিপলস পার্টির
প্রগ্রেসিভ পার্টি
 |
| প্রশাসনিক বিভাগ
* প্রদেশ এবং প্রবালদ্বীপ
প্রাকৃতিক প্রবালদ্বীপ
* স্থানীয় কাউন্সিল/পরিষদ
 |
| বৈদেশিক সম্পর্ক
* বৈদেশিক সাহায্য
* পররাষ্ট্র মন্ত্রী
 |
| 
* অন্যান্য দেশ

 |
| * দে
* স
 |

**মালদ্বীপের প্রশাসনিক অঞ্চল** বলতে বুঝানো হয় সরকারের বিভিন্ন স্তরকে যাদের নিয়ে মালদ্বীপের স্থানীয় সরকার ব্যবস্থা গঠিত। বিকেন্দ্রীকরণ প্রবিধান ২০১০ (Decentralization Act 2010) অনুসারে মালদ্বীপের প্রশাসনিক অঞ্চল অ্যাটোল, দ্বীপ এবং নগরে বিভক্ত; প্রতিটি প্রশাসনিক স্তর নিজস্ব পরিচালনা পরিষদ দ্বারা পরিচালিত হয়, যা স্বায়ত্বশাসন পদ্ধতির অধীনস্থ। ভৌগোলিকভাবে মালদ্বীপ গঠিত হয়েছে অসংখ্য প্রাকৃতিক অ্যাটোল আর তার সাথে কিছু দ্বীপ এবং প্রবাল প্রাচীর দ্বারা যা উত্তর থেকে দক্ষীণে বিন্যস্ত। প্রশাসনিকভাবে মালদ্বীপে বর্তমানে ১৮৯টি দ্বীপ, ১৯টি অ্যাটোল এবং ২টি নগর রয়েছে।

প্রবেশদ্বার: মালদ্বীপ
**হুসাইনিয়া মসজিদ** বা তাত মসজিদ (আজারবাইজানীয়: - Hüseyniyyə məscidi və ya Tatlar məscidi) হলো ১৯ শতকের একটি ঐতিহাসিক এবং স্থাপত্য নিদর্শন। এই মসজিদটি আজারবাইজানের গঞ্জা শহরে অবস্থিত।

ইতিহাস
------

হোসাইনিয়া মসজিদটি ১৮২৫ সালে ইরানী রাজপুত্র বাহমান মির্জার কন্যা - সাবিহা খানমের ব্যয়ে নির্মিত একটি ঐতিহাসিক ও স্থাপত্য নিদর্শন। বিশ্বাসী, ইরান থেকে আসা বিশ্বাসী দর্শনার্থীরা এই মসজিদটিকে পরিদর্শন করেছিলেন বলে স্থানীয় জনগণ ইহাকে তাত মসজিদ নামে ডাকতে শুরু করে। তবে বিদ্যমান লিপিফলক অনুসারে মসজিদটিকে মূলত *হুসাইনিয়া* বলা হত। মসজিদের মিহরাবের উপরে ৩টি লিপিফলক সংরক্ষিত আছে। এদের একটিতে উল্লেখ আছে :

"*এই মসজিদের ভিত্তি স্থাপন করা হয়েছিল সম্পত্তির উপর এবং সাবিয়া খানমের খরচে,*

প্রিন্স বর্মন মির্জার মেয়ে।

এখানে বসবাসকারী অন্যান্য উদার মালিকরাও ভবন নির্মাণে বিনিয়োগ করেছেন।*"*

অধ্যাপক সাদিগ শুকুরভ তার "গাঁজার ঐতিহাসিক স্মৃতিস্তম্ভ" বইতে লিখেছেন:

"মসজিদটির সাজসজ্জা এবং এর জানালার আকারের প্রতি গভীর দৃষ্টি নিবদ্ধ করলে এই কথা স্পষ্ট অনুমান যে, স্মৃতিস্তম্ভটি মূলত মসজিদ হিসাবে তৈরি করা হয়নি,

বরং এটি যেন মাদ্রাসা হিসেবেই ছিল। কারণ পূর্বাঞ্চল-বিশ্বে এইরকম ধর্মীয় স্মৃতিস্তম্ভকে অলঙ্কার দিয়ে সাজানো নিষিদ্ধ ছিল"।

যদিও এই ভবনটি দীর্ঘদিন ধরে মসজিদ হিসেবে ব্যবহৃত হতো। যার প্রমাণ এক "লিপি-ফলকে" বিদ্যমান। পরবর্তীতে ভবনটিতে মেহরাব যুক্ত করা হয়।

১৯ শতকের শেষে এ.এস পুশকিনের ১০০ তম জন্ম বার্ষিকী উপলক্ষে হুসাইনিয়া মসজিদটি  একটি গ্রন্থাগার হিসেবে ব্যবহার করা শুরু হয়। যাইহোক, এটি দীর্ঘস্থায়ী হয়নি এবং আবার এটি মসজিদ হিসেবে কাজ চালু হয়। ১৯২০ সালে মসজিদের গ্রন্থাগারের কার্যক্রম "নিজামি-পুশকিন" নামে পুনরুদ্ধার হয়। গণশিল্পী তুগরুল নরিমানবেকভ নিজামির জন্মবার্ষিকীর প্রাক্কালে ভবনের ভেতরের দেয়ালে দুই মহান কবির চিত্রকর্মের উদাহরণ তৈরি করেছেন। বর্তমানে, গ্রন্থাগারটি আজারবাইজানীয় কবি নিজামি গাঞ্জাভির নাম বহন করে। নিজামি গাঞ্জাভি নামে ১৯ নং গ্রন্থাগারে প্রায় ১০,০০০ বই রয়েছে।

আরও দেখুন
---------

* ইসলামি স্থাপত্য
* ইমাম হুসাইন মসজিদ (বাকু)
* চিন মসজিদ

তথ্যসূত্র
---------

1. ↑  "525.az - print"। *525.az*। সংগ্রহের তারিখ ২০২২-০৮-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Gəncənin tarixi irsi olan Hüseyniyyə mədrəsəsi..."। *Day.Az* (রুশ ভাষায়)। ২০১৪-০৭-০৪। সংগ্রহের তারিখ ২০২২-০৮-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Azərbaycan Respublikası Mədəniyyət və Turizm Nazirliyi Gəncə şəhər Mədəniyyət və Turizm İdarəsi"। *muhaz.org*। সংগ্রহের তারিখ ২০২২-০৮-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  ""Hüsniyyə"dən "Puşkin"ədək - FOTO"। *Milli.Az* (আজারবাইজানী ভাষায়)। ২০১৬-০৪-১৪। সংগ্রহের তারিখ ২০২২-০৮-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**হুসেইন ফারিস** (আরবি: حسين فارس‎‎, হিব্রু ভাষায়: חוסיין פארס‎; ১৮ সেপ্টেম্বর ১৯৩৫ - ২৮ এপ্রিল ২০২১) ছিলেন একজন ইসরায়েলি আরব রাজনীতিবিদ, যিনি ১৯৮৮ - ১৯৯২ সাল পর্যন্ত ম্যাপাম ও মেরেটজের নেসেট সদস্য হিসেবে দায়িত্ব পালন করেন।

জীবনী
-----

ফারিস ম্যান্ডেট যুগে শা'বে জন্মগ্রহণ করেন। এরপর তিনি প্রথমে কাফর ইয়াসিফের উচ্চ বিদ্যালয়ে পড়াশোনা করেন। তারপর তিনি হাইফা বিশ্ববিদ্যালয় থেকে মিডল ইস্টার্ন স্টাডিজ ও আরবি সাহিত্য নিয়ে বিএ ডিগ্রি অর্জন করেন। তার যৌবনে তিনি আরব অগ্রদূত আন্দোলনের সদস্য এবং হাশোমার হাটজাইর বোর্ডের সদস্য ছিলেন।

তিনি ম্যাপামে যোগ দেন এবং দলের আরবি জার্নালের প্রধান সম্পাদক হন। ১৯৮৮ সালে তিনি পার্টির তালিকায় নেসেটে নির্বাচিত হন এবং শিক্ষা ও সংস্কৃতি কমিটি এবং কাদিস নিয়োগের কমিটির সদস্য হন। ম্যাপাম মেরেজের সাথে একীভূত হবার পর পরই ১৯৯২ সালের নির্বাচনে তিনি তার পদ হারান।

ফারিস শিক্ষক ইউনিয়ন বোর্ডের সদস্য, এবং পশ্চিমাঞ্চলীয় গ্যালিলির বর্ণবাদ বিরোধী এবং সহাবস্থান কমিটির চেয়ারম্যান ছিলেন। 

ফারিস ৮৫ বছর বয়সে ২০২১ সালের এপ্রিল মাসে একরে মারা যান।

তথ্যসূত্র
---------

1. ↑  Hussein Faris: Public Activities Knesset website
2. ↑  وفاة المربي وعضو الكنيست السابق حسين ابراهيم فارس من عكا  ওয়েব্যাক মেশিনে আর্কাইভকৃত ২৯ এপ্রিল ২০২১ তারিখে Panet, 28 April 2021

বহিঃসংযোগ
---------

* হুসেইন ফারিস on the Knesset website
**হুসাইন ফাখরি আল-খালিদি** (আরবি: حسين فخري الخالدي‎‎, **Ḥusayn Fakhri al-Khalidī**, ১৮৯৫ - ৬ ফেব্রুয়ারি ১৯৬২) ১৯৩৪ থেকে ১৯৩৭ সাল পর্যন্ত জেরুসালেমের মেয়র ছিলেন।

২৩ জুন ১৯৩৫ সালে খালিদি রিফর্ম পার্টি প্রতিষ্ঠা করেন এবং পরবর্তীকালে আরব উচ্চ কমিটিতে পার্টির প্রতিনিধি ছিলেন।

 আল-খালিদি, সামনে উপবিষ্ট, সেশেলসের অন্য চার নির্বাসনের সাথে, ১৯৩৮।
১ অক্টোবর ১৯৩৭ সালে, ফিলিস্তিনে ১৯৩৬-৩৯ আরব বিদ্রোহের সময়, ব্রিটিশ ম্যান্ডেট প্রশাসন AHC এবং বেশ কয়েকটি আরব রাজনৈতিক দলকে অবৈধ ঘোষণা করে এবং বেশ কিছু আরব রাজনৈতিক নেতাকে গ্রেপ্তার করে। রিফর্ম পার্টি বিলুপ্ত হয়ে যায় এবং খালিদি হন গ্রেপ্তার হওয়া নেতাদের একজন।  তাকে জেরুজালেমের মেয়র পদ থেকে অপসারণ করা হয় এবং আরও চারজন আরব জাতীয়তাবাদী রাজনৈতিক নেতার সাথে সেশেলে নির্বাসিত করা হয়। ১৯৩৮ সালের ডিসেম্বরে তিনি মুক্তি পান  যাতে তিনি ১৯৩৯ সালের ফেব্রুয়ারিতে লন্ডন সম্মেলনে অংশ নিতে পারেন এবং তিনি ১৯৩৯ সালের ব্রিটিশ সরকারের শ্বেতপত্র প্রত্যাখ্যানকারীদের মধ্যে একজন ছিলেন।

খালিদি ১৯৪৩ সালে ম্যান্ডেটরি প্যালেস্টাইনে ফিরে আসেন এবং ১৯৪৫ সালে সংস্কারকৃত আরব উচ্চ কমিটিতে যোগ দেন, ১৯৪৬ সালে এর সচিব হন। তিনি ১৯৪৮ সালের সেপ্টেম্বরে গাজায় মিশরের পৃষ্ঠপোষকতায় প্রতিষ্ঠিত স্বল্পকালীন সর্ব-প্যালেস্টাইন সরকারের সদস্য ছিলেন। বৈরুতে নির্বাসিত থাকাকালীন তিনি একই বছর তার স্মৃতিকথার একটি বই প্রকাশ করেন। তিনি জর্দান শাসনের অধীনে অগ্রগতি লাভ করেন, তিনি ১৯৫১ সালে হারামের আল শরীফের তত্ত্বাবধায়ক ও জিম্মাদার ছিলেন। তিনি ১৯৫৭ সালে ক্যবিনেট মন্ত্রী (পররাষ্ট্র) হন এবং একটি সংক্ষিপ্ত সময়ের জন্য প্রধানমন্ত্রীও হন। ১৯৫৮ সালে, তিনি *আরব এক্সোডাস* নামে ইংরেজিতে একটি বই লিখেছিলেন, যদিও এটি কখনও বইটি প্রকাশিত হয়নি।

খালিদী ৬ ফেব্রুয়ারি ১৯৬২ সালে মারা যান। তিনি ছিলেন ইসমাইল খালিদির ভাই এবং রশিদ খালিদি ও রাজা খালিদির চাচা।

আরও দেখুন
---------

* জর্ডানের প্রধানমন্ত্রীদের তালিকা

তথ্যসূত্র
---------

1. ↑  Military Preparations of the Arab Community in Palestine, 1945-1948: 1945-1948, By Haim Levenberg, Routledge, 1993, p. 7
2. 1 2  *A Survey of Palestine - prepared in December 1945 and January 1946 for the information of the Anglo-American Committee of Inquiry.* Reprinted 1991 by the Institute of Palestine Studies, Washington. Volume II. আইএসবিএন ০-৮৮৭২৮-২১৪-৮. p.949
3. 1 2  Saphire, William B. (১৯৪৫-০৭-০৬)। "Arab Propaganda Invades Canada and United States"। The Canadian Jewish Chronicle। সংগ্রহের তারিখ ১৯ এপ্রিল ২০১০।
4. 1 2    ওয়েব্যাক মেশিনে আর্কাইভকৃত ৬ ফেব্রুয়ারি ২০১৬ তারিখে Episode 4
5. ↑  A History of Palestine: From the Ottoman Conquest to the Founding of the State of Israel, Gudrun Krämer, translated by Graham Harman, Princeton University Press, 2008, p. 258
6. ↑  A different date is given by:Hussein Fakhri Al-Khalidi, however more resources, such as the NYT article: HUSSEIN KHALIDI OF JORDAN DEAD, February 8, 1962, give the date of 6 February 1962
7. ↑  ISMAIL KHALIDI, 52, U.N. OFFICIAL, DIES, New York Times, September 6, 1968

বহিঃসংযোগ
---------

* জর্ডানের প্রধানমন্ত্রীর ওয়েবসাইট
**ভস্মাসুর** (সংস্কৃত: भस्मासुर, আইএএসটি: **Bhasmāsura**) হল একজন অসুর বা রাক্ষস, যাকে তিনি তার হাত দিয়ে যার মাথা স্পর্শ করেন তাকে পুড়িয়ে ফেলার এবং অবিলম্বে ভস্মতে পরিণত করার ক্ষমতা দেওয়া হয়েছিল। তিনি বিষ্ণুর নারী অবতার, মন্ত্রমুগ্ধ মোহিনী দ্বারা প্রতারিত হয়েছিল, নিজেকে ভস্মে পরিণত করার জন্য।

কিংবদন্তি
---------

যদিও ভস্মাসুর এমন চরিত্র যা পুরাণে দেখা যায় না, তার গল্প আঞ্চলিক সাহিত্যে উল্লেখ করা হয়েছে। শিবের দেহের ভস্ম ধূলিকণা (ভস্ম) থেকে অসুরের জন্ম হয়েছে বলে কথিত আছে। তাঁর প্রতি অসুরের মহান ভক্তিতে খুশি হয়ে শিব তাঁর পছন্দের বর দিতে রাজি হন। ভস্মাসুর যার মাথায় হাত রাখেন তাকে পুড়িয়ে ছাই করার শক্তি চেয়েছিলেন। শিব তাকে এই মঞ্জুর করলেন। ভস্মাসুর বর পেয়ে অহংকারী হয়ে ওঠেন এবং সারা বিশ্বের কাছে দুঃস্বপ্ন হয়ে উঠেছিলেন বলে কথিত আছে। বিষ্ণু মনোমুগ্ধকর মোহিনীর রূপ ধারণ করেছিলেন, একজন আকর্ষণীয় নৃত্যশিল্পী, যিনি তাকে তার মোহিনী দিয়ে মোহিত করেছিলেন এবং মুক্তাত্য নামক নৃত্যের সূচনা করেছিলেন। এই নৃত্য চলাকালীন ভস্মাসুর নিজের মাথায় হাত রাখতে বাধ্য হন। তার হাত তার মাথায় স্পর্শ করার সাথে সাথে সে পুড়ে ছাই হয়ে যায়।

নৃত্য
-----

ভস্মাসুর ও মোহিনী যেমন যক্ষগানে চিত্রিত হয়েছে
জনপ্রিয় গল্পের উপর ভিত্তি করে, নর্তকীরা বিভিন্ন ভঙ্গি গ্রহণ করে যার ফলে তারা শেষ পর্যন্ত তাদের উভয় হাত তাদের মাথায় ঘুরিয়ে দেয়। ভস্মাসুরকে অভিনয় করা নৃত্যশিল্পীকে সারির শেষে রাখা হয় এবং তিনিই শেষ নর্তকী যিনি তার মাথার উপর হাত ঘোরান।

ভস্মাসুর-ধরনের ভঙ্গি - এক হাত মাথার উপরে এবং অন্যটি পিছনের পিছনে - ভোজপুরি অঞ্চলে মহিলাদের নাচের ক্ষেত্রেও সাধারণ এবং ইন্দো-ক্যারিবিয়ান সমাজে, যেখানে এটি চাটনির সাধারণ বৈশিষ্ট্য। নাচ কিছু ইন্দো-ক্যারিবিয়ান দাবি করে যে এই ভঙ্গিটি ভস্মাসুর মিথের সাথে সম্পর্কিত।

তথ্যসূত্র
---------

1. ↑  www.wisdomlib.org (২০১৮-০৯-১৮)। "Bhasmasura, Bhasmāsura: 6 definitions"। *www.wisdomlib.org* (ইংরেজি ভাষায়)। সংগ্রহের তারিখ ২০২২-০৮-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Folk Dances"। ২০০৯-০৯-১৭ তারিখে মূল থেকে আর্কাইভ করা। সংগ্রহের তারিখ ২০১০-০৩-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Manuel, Peter (২০০০)। *East Indian Music in the West Indies: Tan-singing, Chutney, and the Making of Indo-Caribbean Culture*বিনামূল্যে নিবন্ধন প্রয়োজন। Philadelphia: Temple University Press। পৃষ্ঠা 237। আইএসবিএন 1-56639-763-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* The Tale of Chaortan, Crutath and Brartvor
**ফ্রেডরিখ ভোলার** (৩১ জুলাই ১৮০০ – ২৩ সেপ্টেম্বর ১৮৮২) ঊনবিংশ শতাব্দীর একজন জার্মান রসায়নবিদ যিনি ইউরিয়া সংশ্লেষণের জন্য সর্বাধিক পরিচিত। এছাড়া বেশ কিছু মৌলিক পদার্থকে পৃথকীকরণের জন্যেও তিনি খ্যাতি লাভ করেন। ফ্রেডরিখ ভোলারকে "আধুনিক জৈব রসায়নের জনক" হিসেবে অভিহিত করা হয়।

জীবনী
-----

ফ্রেডরিখ ভোলার ফ্রাঙ্কফুর্টের এসারশেম অঞ্চলে জন্মগ্রহণ করেন। তিনি ১৮২৩ সালে চিকিৎসা শাস্ত্র পড়া সম্পন্ন করেন। ১৮২৬ থেকে ১৮৩১ সাল পর্যন্ত ভোলার বার্লিনের পলিটেকনিক স্কুলে রসায়নের শিক্ষকতা করেন। এরপর তিনি গোটিঙ্গেন বিশ্ববিদ্যালয়ে রসায়নের অধ্যাপক পদে যোগদান করেন। উক্ত পদে তিনি ১৮৮২ সালে তার মৃত্যুর পূর্ব পর্যন্ত দায়িত্ব পালন করেন। ১৮৩৪ সালে ভোলার রাজকীয় সুয়েডীয় বিজ্ঞান একাডেমির সদস্য হিসেবে নির্বাচিত হন।

রসায়নে অবদান
-------------

ফ্রেডরখ ভোলারকে জৈব রসায়নের পথিকৃৎ হিসেবে গণ্য করা হয়। ১৮২৮ সালে আকস্মিকভাবে ইউরিয়া সংশ্লেষনের মাধ্যমে তিনি শতাব্দীকাল ধরে প্রচলিত "প্রাণশক্তি মতবাদের" অবসান ঘটান এবং এর তখন থেকেই আধুনিক জৈব রসায়নের অগ্রযাত্রা শুরু হয়। এই বিক্রিয়া রসায়ন শাস্ত্রে একটি নতুন যুগের সূচনা করে। এটি প্রমাণ করে যে অজৈব পদার্থ থেকে জৈব যৌগ সংশ্লেষণ করা সম্ভব।

গবেষণাকর্ম ও আবিষ্কার
---------------------

ফ্রেডরিখ ভোলার বেরিলিয়াম, সিলিকন এবং সিলিকন নাইট্রাইডের আবিষ্কারক। এছাড়া তিনি ক্যালসিয়াম কার্বাইড সংশ্লেষণ করেন। ১৮৩৪ সালে ভোলার এবং বিজ্ঞানী লাইবিগ বাদাম তেলের উপর এক গবেষণাকর্ম প্রকাশ করেন। তারা প্রমাণ করেন যে কার্বন, হাইড্রোজেন এবং অক্সিজেনের পরমাণুর সমন্বয়ে গঠিত গ্রুপ একটি মৌলিক উপাদানের ন্যায় আচরণ করে, কোনো উপাদানের স্থান পরিগ্রহণ করে এবং রাসায়নিক যৌগ হতে কোন উপাদানের সাথে বিনিময়যোগ্য হতে পারে। এর ফলে যৌগের মৌলিক কাঠামোর ভিত্তি প্রতিষ্ঠিত হয় যা রসায়নের অগ্রগতিতে উল্লেখযোগ্য অবদান রাখে।

প্রকাশনা
--------


উইকিমিডিয়া কমন্সে **ফ্রেডরিখ ভোলার** সংক্রান্ত মিডিয়া রয়েছে।

* *Lehrbuch der Chemie*, Dresden, ১৮২৫, 4 vols.
* *Grundriss der Anorganischen Chemie*, Berlin, ১৮৩০
* *Grundriss der Organischen Chemie*, Berlin, ১৮৪০
* *Praktische Übungen in der Chemischen Analyse*, Berlin, ১৮৫৪

তথ্যসূত্র
---------

* Brigitte Hoppe (২০০৭)। "Review of *The life and work of Friedrich Wohler (1800-1882)* by Robin Keen, edited by Johannes Buttner"। *Isis*। **98** (1): 195–196। ডিওআই:10.1086/519116।
* George B. Kauffman, Steven H. Chooljian (২০০১)। "Friedrich Wöhler (1800–1882), on the Bicentennial of His Birth"। *The Chemical Educator*। **6** (2): 121–133। ডিওআই:10.1007/s00897010444a।

1. ↑  "History of organic chemistry"। WikiBooks। সংগ্রহের তারিখ ২০ জানুয়ারি ২০১০।
2. ↑  ফ্রেডরিখ ভোলার (১৮২৮)। "Ueber künstliche Bildung des Harnstoffs"। *Annalen der Physik und Chemie*। **88** (2): 253–256। ডিওআই:10.1002/andp.18280880206।
3. ↑  Deville, H. and Wohler, F. (১৮৫৭)। "Erstmalige Erwähnung von Si3N4"। *Liebigs Ann. Chem.*। **104**: 256। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)

বহিঃসংযোগ
---------

* ফ্রেডরিখ ভোলার, এনসাইক্লোপিডিয়া ব্রিটানিকা হতে
**হুসনিয়া জাবারা** (আরবি: حسنية جبّارة‎‎, হিব্রু ভাষায়: חוסניה ג'בארה‎ ; ১১ এপ্রিল ১৯৫৮) হচ্ছেন একজন প্রাক্তন আরব ইজরায়েলি নারী রাজনীতিবিদ। তিনি ১৯৯৯ সাল থেকে ২০০৩ সালের মধ্যবর্তী সময়ে ইসরাইলের একটি সেক্যুলার ও নারীবাদ সমর্থনকারী দল মেরেৎজের সদস্য হিসেবে ইসরাইলি আইনসভা তথা নেসেটের সদস্য হিসেবে দায়িত্ব পালন করেন। ইসরাইলের ইতিহাসে তিনিই প্রথম ইসরায়েলি আরব নারী যিনি সেদেশের আইনসভা নেসেট সদস্য হতে সক্ষম হন।

জীবনী
-----

হুসনিয়া জাবারা মধ্য ইসরাইলের আরব অধ্যুষিত শহর তাইবের একটি মুসলিম কৃষক পরিবারে জন্মগ্রহণ করেন। তিনি উইঙ্গেট ইনস্টিটিউটে ফিজিওথেরাপি বিষয়ে অধ্যয়ন করেন।

তিনি না'মাত নামক মহিলা সংস্থায় যোগ দেন, এবং ১৯৯২ সাল থেকে ১৯৯৪ সালের মধ্যবর্তী সময়ে এই সংগঠনটির তাইবে শাখার চেয়ারম্যান ছিলেন। ১৯৯৫ সাল থেকে ১৯৯৭ সালের মধ্যবর্তী সময়ে তিনি বেইট বেরল একাডেমিক কলেজের ইহুদি-আরব ইনস্টিটিউটে নারী ও যুব পরিচালক হিসেবে দায়িত্ব পালন করেন এবং কলেজের ইন্টারন্যাশনাল ইনস্টিটিউটে মধ্যপ্রাচ্য বিভাগের চেয়ারম্যান হন।

তার বাবার বিরোধিতা সত্ত্বেও, হুসনিয়া জাবারা ইসরাইলের রাজনীতিতে প্রবেশ করতে চেয়েছিলেন। সেই সিদ্ধান্ত মোতাবেক ইসরাইলের ১৯৯৯ সালের সাধারণ নির্বাচনে অংশগ্রহণ করে তিনি মেরেৎজ দলের তালিকায় দশম স্থান লাভ করে। সেবার নির্বাচনে দলটি দশটি আসন জেতার ফলে তিনি নেসেটের সদস্য নির্বাচিত হন। তার প্রথম মেয়াদে তিনি আরব মহিলাদের অবস্থা উন্নয়নের জন্য গঠিত উপকমিটির সভাপতিত্ব করেন এবং মহিলাদের অবস্থা সম্পর্কিত কমিটির সদস্যও ছিলেন।

২০০২ সালে ইসরাইলের হামলায় গাজা উপত্যকায় পাঁচ জন ফিলিস্তিনি নিহত হওয়ার পর তিনি ফিলিস্তিনি কর্তৃপক্ষের চেয়ারম্যান ইয়াসির আরাফাতের সঙ্গে দেখা করতে রামাল্লায় যান। তিনি তাকে বলেছিলেন যে ইজরায়েলের হত্যা নীতি ইজরায়েলকে সাহায্য করছে না, যেভাবে আত্মঘাতী বোমাহামলাকারীরা ফিলিস্তিনি জনগণকে সাহায্য করছে না।

এর পর তিনি ইসরাইলের ২০০৩ সালের সাধারণ নির্বাচন তথা নেসেট নির্বাচনে পুনরায় অংশগ্রহণ করে মেরেৎজ দলের সদস্যদের তালিকায় দশম স্থান ধরে রাখেন। কিন্তু সেবার দলটি মাত্র ছয়টি আসন লাভ করার তিনি তার আসন হারান।

হুসনিয়া জাবারা একজন ড্রাইভিং প্রশিক্ষক ফাথির সাথে বিবাহ বন্ধনে আবদ্ধ হয়েছেন এবং এই দম্পতির তিনটি সন্তান রয়েছে।

তথ্যসূত্র
---------

1. ↑  Grapevine: Elections and other celebrations The Jerusalem Post, 4 April 2006
2. 1 2  Arab woman finds a place in Israel's Parliament Indian Express, 24 May 1999
3. ↑  Hussniya Jabara: Public activities Knesset website
4. ↑  News Items Jewish Vanguard, Summer 2006, vol. 35
5. ↑  1999 Meretz list Israel Democracy Institute
6. ↑  Behor, Diana (৪ ফেব্রুয়ারি ২০০২)। "Arafat: The struggle to end the violence ended with an assassination"। *Ynet* (হিব্রু ভাষায়)। সংগ্রহের তারিখ ১৫ ডিসেম্বর ২০০৮।
7. ↑  2003 Meretz list Israel Democracy Institute

বহিঃসংযোগ
---------

* হুসনিয়া জাবারা on the Knesset website
**নন্দলাল চৌধুরী** (আনু. ১৯৩৬ – ১৪ জানুয়ারি ২০২০) ভারতের বিহারের একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি বিহার বিধানসভার একজন বিধায়ক ছিলেন। তিনি ১৯৯৫ সাল থেকে ২০০৫ সাল পর্যন্ত ভারতীয় জাতীয় কংগ্রেসের পূর্ব চম্পারণ শাখার সভাপতি হিসেবেও দায়িত্ব পালন করেছিলেন।

জীবনী
-----

নন্দলাল চৌধুরী ১৯৮০ সালে পূর্ব চম্পারণ জেলার পিপরা বিধানসভা কেন্দ্র থেকে বিহার বিধানসভার বিধায়ক হিসেবে নির্বাচিত হয়েছিলেন। তিনি ১৯৮৫ সালেও ঐ বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ১৯৯৫ সাল থেকে ২০০৫ সাল পর্যন্ত ভারতীয় জাতীয় কংগ্রেসের পূর্ব চম্পারণ শাখার সভাপতি হিসেবে দায়িত্ব পালন করেছিলেন।

নন্দলাল চৌধুরী ২০২০ সালের ১৪ জানুয়ারি ৮৪ বছর বয়সে প্রয়াত হন।

তথ্যসূত্র
---------

1. 1 2  "पंचतत्व में विलीन हुए कांग्रेस के पूर्व विधायक नंदलाल"। *Dainik Jagran* (হিন্দি ভাষায়)। ১৭ জানুয়ারি ২০২০। সংগ্রহের তারিখ ১৭ জানুয়ারি ২০২০।
2. ↑  "Bihar Assembly Election Results in 1980"। *www.elections.in*। সংগ্রহের তারিখ ১৭ জানুয়ারি ২০২০।
3. ↑  "Bihar Assembly Election Results in 1985"। *www.elections.in*। সংগ্রহের তারিখ ১৭ জানুয়ারি ২০২০।
পারভিন আরদালান (2016)
**পারভিন আর্দালান** (ফার্সি: پروین اردلان‎‎  ; জন্ম: ১৯৬৭ সালে তেহরানে) হচ্ছেন একজন নেতৃস্থানীয় ইরানি নারী অধিকার কর্মী, লেখক এবং সাংবাদিক। তিনি জাতিগত ভাবে ইরানি কুর্দি হলেও, তিনি কুর্দি ভাষায় কথা বলেন না।  তিনি ইরানে লৈঙ্গিক সমতা তথা নারী ও পুরুষের সমান অধিকারের জন্য সংগ্রামের জন্য ২০০৭ সালে সুইডেনের ওলোফ পালমে পুরস্কার লাভ করেন।

কর্মজীবন
--------

১৯৯০-এর দশকে আরদালান নওশিন আহমাদি খোরাসানির মতো বেশ কয়েকজন উল্লেখযোগ্য নারীদের সঙ্গে নিয়ে, মহিলা সাংস্কৃতিক কেন্দ্র (*মারকাজ-ই ফারহাঙ্গি-ইয়ে জানান*) প্রতিষ্ঠা করেন। তখন থেকে এই সংগঠনটি ইরানে নারীদের সমস্যা গুলি বিশ্লেষণ এবং নথিভুক্ত করার জন্য একটি কেন্দ্র ছিল।  ২০০৫ সাল থেকে সংস্থাটি নারীদের অধিকার নিয়ে ইরানের প্রথম অনলাইন ম্যাগাজিন *জানেস্তান* প্রকাশ করে। এই ম্যাগাজিনের সম্পাদক ছিলেন পারভিন আর্দালান। সেন্সরশিপের বিরুদ্ধে তার নিরন্তর সংগ্রামে পত্রিকাটি সর্বদা একটি নতুন নাম নিয়ে ফিরে আসে। পত্রিকাটি বিবাহ, পতিতাবৃত্তি, শিক্ষা, এইডস এবং নারীর প্রতি সহিংসতা নিয়ে কাজ করে। নওশিন আহমাদি খোরাসানির সাথে, আরদালান নিজ দেশ ইরানের প্রথম নারী আইনজীবী মেহরাঙ্গিজ মানুচেরিয়ান সম্পর্কে একটি বই লিখেছেন, যার শিরোনাম ছিল "সেনেটর: দ্য ওয়ার্ক অব সিনেটর মেহরাঙ্গিজ মানুচেরিয়ান ইন স্ট্রাগল ফর লিগ্যাল রাইটস ফর উইমেন"। বইটির জন্য তিনি ২০০৪ সালে লতিফেহ ইয়ারশাতার গ্রন্থ পুরস্কার অর্জন করেছেন।

### এক মিলিয়ন স্বাক্ষর অভিযান

পারভিন আরদালান এক মিলিয়ন স্বাক্ষর অভিযানের অন্যতম প্রতিষ্ঠাতা সদস্য  এটি হচ্ছে মহিলাদের সমান অধিকারের সমর্থনে এক মিলিয়ন বা দশ লক্ষ্য স্বাক্ষর সংগ্রহের প্রচেষ্টা। প্রচারণার অংশ হিসেবে তিনি বেশ কিছু বিক্ষোভে অংশ নিয়েছেন। তবে সহিংসভাবে এসব বিক্ষোভ দমন করার চেষ্টা করা হয়েছে। ২০০৭ সালে নওশিন আহমাদি খোরাসানির সাথে একত্রে নারী অধিকারের জন্য তাদের সংগ্রামের সাথে "জাতীয় নিরাপত্তাকে হুমকি" দেওয়ার অভিযোগে তাকে তিন বছরের কারাদণ্ড দেওয়া হয়। পরে আরও চার জন নারী অধিকার কর্মী একই সাজা পান।

২০১২ সালে সুইডিশ মাইগ্রেশন বোর্ড সিদ্ধান্ত নেন যে আর্দালানকে সুইডেনে স্থায়ী বসবাসের অনুমতি দেওয়া হবে। কারণ তিনি সেই সময়ের ৩ বছর আগে ইরান থেকে স্থানান্তরিত হয়ে সুইডেনে স্থায়ীভাবে বসবাস করছিলেন।

পুরস্কার
--------

* ওলোফ পালমে পুরস্কার (২০০৭)

তথ্যসূত্র
---------

1. ↑  "The Olof Palme Prize 2007"। ১১ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০০৮।
2. 1 2  "Palme Prize to Iranian Women's Rights Activist"। *Huliq.com*। ১৪ ফেব্রুয়ারি ২০০৮। সংগ্রহের তারিখ ৪ মে ২০০৮।
3. ↑  Ullberg, Sara (৮ মার্চ ২০০৮)। "Palmepristagare stoppades på flyget"। *Dagens Nyheter* (Swedish ভাষায়)। সংগ্রহের তারিখ ৪ মার্চ ২০০৮। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Change for Equality, Official site of One million signatures campaign"। ২১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২১।
5. ↑  "Archived copy"। ৩০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১২।

বহিঃসংযোগ
---------

* ইউটিউবে Olof Palme পুরস্কারের বক্তৃতার ভিডিও
* লিঙ্গ বর্ণবৈষম্যের বিরুদ্ধে, হায়দাহ দারাগাহীর পারভিন আরদালানের সাক্ষাৎকার
**রেলিয়ান (মতবাদ)** ইংরেজি: Raëlism আরবিতে (رائيلية) । এটা অপার্থিব বস্তুবাদি মতবাদ।    সাবেক ফরাসি স্পোর্টস ক্রিরাবিদ ক্লদ ভরিলুনবি দ্বারা প্রতিষ্ঠিত মতবাদ যা ১৯৭৪ সালে ফ্রান্স এর রাজধানি প্যারিস এ সম্মেলনে পর Raelianism নামে বিশ্বের প্রচারিত হয়।

আকিদাসমূহ
---------

রেলিয়ানরা বিশ্বাস করে যে ফুরিলন, যাকে তারা রেল বলে ডাকে, তিনি ইলোহিম প্রাণীদের কাছ থেকে জ্ঞান এবং নির্দেশনা পেয়েছিলেন, যারা - তাদের বিশ্বাস অনুসারে - মানুষের কাছাকাছি মানুষ এবং যিনি পৃথিবীতে জীবনের প্রকাশ করেছেন। রেলিয়ানরাও বিশ্বাস করে যে এই প্রাণীরা অতীতে পৃথিবীতে এসেছিল এবং তারা অতীতে মানুষের জন্য "দেবতা" বা "দেবদূত" হিসাবে আবির্ভূত হয়েছিল এবং পরিচিত অনেক ধর্মের ভিত্তির কারণ ছিল।

আরো দেখুন
---------

* মহাজাগতিক মতবাদ
* মানবজাতির ইতিহাস
* অর্ক ভন ডানকিন

তথ্যসূত্র
---------

1. ↑  "Get undressed"। ২৪ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০০৭।  Authors list-এ `|প্রথমাংশ1=` এর `|শেষাংশ1=` নেই (সাহায্য)
2. ↑  International Headquarters: Raelian Movement, *Rael.org*. Retrieved 20 October 2010.  ওয়েব্যাক মেশিনে আর্কাইভকৃত ২০১৮-০২-০২ তারিখে
3. ↑  *Extraterrestrials Took Me To Their Planet*।
সাভারের বিরুলিয়ায় প্রস্ফুটিত ভাঁট ফুল

**ভাঁট**, **ভাইট**, **বনজুঁই** বা **ঘেটু** গুল্মজাতীয় বহুবর্ষজীবী সপুষ্পক উদ্ভিদ। বৈজ্ঞানিক নাম *Clerondendron viscosum*। এটি গ্রামবাংলার অতি পরিচিত একটি বুনো উদ্ভিদ।

বিস্তৃতি
--------

ভারতবর্ষ, বাংলাদেশ ও মায়ানমার অঞ্চল এদের আদি নিবাস।

বর্ণনা
------

ভাঁট গাছের প্রধান কাণ্ড সোজাভাবে দন্ডায়মান, সাধারণত ২ থেকে ৪ মিটার লম্বা হয়। পাতা ৪ থেকে ৭ ইঞ্চি লম্বা হয়। দেখতে কিছুটা পানপাতার আকৃতির ও খসখসে। ডালের শীর্ষে পুষ্পদণ্ডে ফুল ফোটে। পাপড়ির রং সাদা এবং এতে বেগুনি রঙের মিশেল আছে। বসন্ত থেকে গ্রীষ্ম অবধি ফুল ফোটে। এই ফুলের রয়েছে মিষ্টি সৌরভ। ফুল ফোটার পর মৌমাছিরা ভাঁট ফুলের মধু সংগ্রহ করে। গ্রামের মেঠো পথের ধারে, পতিত জমির কাছে এরা জন্মে থাকে এবং কোনরূপ যত্ন ছাড়াই প্রাকৃতিকভাবে বেড়ে ওঠে। এছাড়াও পাহাড়ি বনের চূড়ায় এবং পাহাড়ি ছড়ার পাশে এদের উপস্থিতি বিশেষভাবে লক্ষনীয়।

ব্যবহার
-------

ভাঁট গাছ ঔষধি গুণসম্পন্ন উদ্ভিদ। এর পাতার রস শিশুর জ্বর দূর করে। এছাড়াও সনাতন ধর্মালম্বীরা ভাঁট ফুল দিয়ে ভাঁটি পূজার আয়োজন করে থাকে।

ঔষধি গুণাগুন
------------

এতে প্রচুর পরিমাণে ফ্ল্যাভোনয়েড থাকে। ফ্ল্যাভোনয়েড থাকার জন্য এটি ক্যানসার দমনে সহায়ক। এছাড়াও কৃমি, চুলকানি,
কোলেস্টেরল, ব্লাড সুগার ও উদরাময় প্রভৃতি রোগ নিরাময়ে এটি সাহায্য করে। তবে এটি খুব বেশি স্বীকৃত নয়।

বাংলা সাহিত্যে ভাঁট
-------------------

জীবনানন্দ দাশের একটি কবিতায় ভাঁট গাছের প্রসঙ্গ এসেছে,  


|  |  |  |
| --- | --- | --- |
| "| ভাঁট আঁশ শ্যাওড়ার বন
বাতাসে কী কথা কয় বুঝি নাকো, বুঝি নাকো চিল কেন কাঁদে;
পৃথিবীর কোনো পথে দেখি নাই আমি, হায়, এমন বিজন | "|

চিত্রশালা
---------

* ফুল ও পাতাসহ ভাঁট গাছফুল ও পাতাসহ ভাঁট গাছ
* ভাঁট ফুলভাঁট ফুল
* ভাঁট গাছের সমাহারভাঁট গাছের সমাহার

তথ্যসূত্র
---------

1. 1 2 3 4 5  ভাঁট ফুল - *দৈনিক প্রথম আলো (২২ মার্চ ২০১৬)*

উইকিমিডিয়া কমন্সে **ভাঁট** সংক্রান্ত মিডিয়া রয়েছে।
**রেস ওং** হচ্ছেন মালয়েশিয়ার একজন অভিনেত্রী, গায়িকা এবং ব্যবসায়ী। তিনি মালয়েশিয়ায় জন্মগ্রহণ করার পর, সিঙ্গাপুরে তার শৈশব অতিবাহিত করেছেন। তিনি তার বোন রোজান ওংয়ের সাথে হংকংয়ের বিনোদন শিল্পে তার কর্মজীবন শুরু করেন। অতঃপর তিনি তার গানের ক্যারিয়ারের জন্য ক্যান্টোপপ গ্রুপ ২আর (গ্রুপ)-এর সাথে সংযুক্ত হন, যার মাধ্যমে তিনি সর্বাধিক প্রতিশ্রুত নবাগত এবং সর্বাধিক জনপ্রিয় গ্রুপ পুরস্কার সহ বিভিন্ন পুরস্কার জয়লাভ করেছেন। বার্ষিক শীর্ষ ১০টি জনপ্রিয় পুরস্কারের মধ্যে "গান অফ দ্য ইয়ার অ্যাওয়ার্ডস" (২০০৩), "মেট্রো ব্রডকাস্টিং সঙ্গীত পুরস্কার" (২০০৪), "টিভিবি টপ ১০ সং অফ দ্য ইয়ার" (২০০৪) এবং "হংকং বাণিজ্যিক রেডিও মিউজিক অ্যাওয়ার্ডস" (২০০৩) সহ বেশ কয়েকটি পুরস্কার জয়লাভ করেছেন।

রেস ওং সকলের নজরে আসেন যখন তার বিখ্যাত বার্ষিক সান মিগেল টিভি বিজ্ঞাপনে স্টিফেন চাউয়ের সাথে তারকাচ্যুত হওয়ার জন্য নির্বাচিত হন। তার পরে, তিনি টিভিবি যুবক সিরিজ হার্টস অফ ফেনসিংয়ে তার নেতৃস্থানীয় ভূমিকার জন্য খ্যাতি অর্জন করেন। যা তার গান এবং অভিনয় কর্মজীবন উভয়ের মাধ্যমে তাকে খ্যাতি অর্জন করতে সাহায্য করে।

রেস ওং আশা করেছিলেন তিনি তার যৌনাবেদনময়ী এবং মিষ্টি চেহারার ওপর কেন্দ্র করে অভিনয় করবেন। অ্যাব-নর্মাল বিউটি চলচ্চিত্রে তার প্রথম অগ্রণী ভূমিকাটি ২৪ তম বার্ষিক হংকং চলচ্চিত্র পুরস্কার (২০০৫) এবং তাইওয়ানের ৪২ তম গোল্ডেন হর্স চলচ্চিত্র অ্যাওয়ার্ডস (২০০৫)-এ সেরা নতুন অভিনেত্রীর জন্য মনোনয়ন লাভ করে। রেস ওং অন-স্ক্রিন এবং অফ-স্ক্রিনের বিভিন্ন চরিত্রের সাথে পরীক্ষণ করা চালিয়ে যান। ২০০৬ সালে, তার বোন রোজান ওং এর সঙ্গে, তিনি হংকং ডান্স কোম্পানী (২০০৬) দ্বারা স্মাইলিং প্রুড ওয়েন্ডেরার স্ট্যাজে অভিনয় পরিবেশন করেন, যেখানে রোজান এক কেশহীন ব্যক্তির চরিত্রে অভিনয় করেন। বাদ্যযন্ত্র একটি সাফল্যের আস্বাদিত রুপ ছিল যা তাদের পরবর্তী বছরের মধ্যে সাংহাইয়ে পরিবেশন করতে সাহায্য করেছিল।

পরে ২০০৮ সালে চীন থেকে আগত এক গর্ভবতী নতুন অভিবাসীর চরিত্রে রেস ওং ট্রু উইমেন ফর সেলে অভিনয়ের মাধ্যমে প্রশংসা কুড়িয়েছিলেন, পরবর্তীতে যা ২৮ তম হংকং চলচ্চিত্র পুরস্কার (২০০৯)-এ "সেরা সহকারী অভিনেত্রী"-এর জন্য মনোনয়ন লাভ করতে সাহায্য করেছিল। হংকং চলচ্চিত্র পুরস্কারে মনোনীত হওয়া সিঙ্গাপুরের বিরল নাগরিকদের মধ্যে রেস ওং হচ্ছেন একজন।

তথ্যসূত্র
---------

1. ↑  "Race Wong"। Internet Movie Database। সংগ্রহের তারিখ ১২ এপ্রিল ২০১০।
2. ↑  "Race Wong"। chinesemov.com। সংগ্রহের তারিখ ১২ এপ্রিল ২০১০।

বহিঃসংযোগ
---------

* ইন্টারনেট মুভি ডেটাবেজে রেস ওং (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* মার্কিন যুক্তরাষ্ট্র

 |
**হুসেইন ইয়ে** বা **হুসেন ঈ** (জন্ম: ১৯৫০) হলেন একজন বিখ্যাত চীনা বংশদ্ভুত মালয়েশিয়ান পণ্ডিত এবং ইসলামি বক্তা।

জীবনী
-----

### জন্ম ও শিক্ষাজীবন

হুসেইন ইয়ে ১৯৫০ সালে একটি বৌদ্ধ পরিবারে জন্মগ্রহণ করেন। ১৯৬৮ সালে মাত্র ১৮ বছর বয়সে ইসলাম ধর্ম গ্রহণ করেন। পরবর্তীতে তিনি সৌদি আরবের মদীনা ইসলামী বিশ্ববিদ্যালয়ে হাদিস বিভাগে অধ্যয়ন করেন। এ সময় তিনি বিংশ শতাব্দীর প্রখ্যাত ইসলামী চিন্তাবিদ মুহাম্মদ নাসিরুদ্দীন আল-আলবানীর অধীনে পড়াশোনা করেন।

### কর্মজীবন

১৯৭৮ সালে স্নাতক হওয়ার পর তিনি মালয়েশিয়া ফিরে আসেন এবং মুসলিম কল্যাণ সংস্থায় যোগদান করেন, যে সংস্থাটি ইসলাম ধর্মে দীক্ষিতদের কল্যাণে কাজ করতো। পরবর্তীতে তিনি হংকংয়ের একটি ইসলামিক সেন্টার এর পরিচালক হিসেবে দায়িত্ব পালন করেন।

এছাড়া তিনি লন্ডন ভিত্তিক ইসলামিক শিক্ষা ও গবেষণা একাডেমী বোর্ড-এর সদস্য ছিলেন।

বর্তমানে তিনি আল-খাদেম ইন্টারন্যাশনাল নামক একটি ইসলামি কল্যাণ সংস্থার সভাপতি যা তিনি ১৯৮৪ সালে প্রতিষ্ঠা করেন।

২০১৫ সালে তিনি অস্ট্রেলিয়ান ইসলামী শান্তি সম্মেলনে উপস্থিত ইহুদী ও খ্রীষ্টান ধর্মের ধর্মীয় নেতাদের সামনে তান-ঠিকানা প্রদান করেন।

### মিডিয়ায় উপস্থিতি

হুসেইন ইয়ে বাহরাইন টিভি, ইসলাম চ্যানেল পিস টিভি, এবং ইকরা টিভি সহ বিভিন্ন ইসলামী টেলিভিশন চ্যানেলের জনপ্রিয় বক্তা।

মন্তব্য
-------

তিনি মার্কিন যুক্তরাষ্ট্র-এ ১১ সেপ্টেম্বরের হামলার ব্যাপারে বলেন, মুসলিম সন্ত্রাসীদের জন্য সকল মুসলিম দায়ী নয় যার ভিত্তি শুধুমাত্র "সন্দেহ"।

পারিবারিক জীবন
--------------

হুসেইন ইয়ের কন্যা ওয়াফা হুসেইন ইয়ে ইসলামী অনলাইন বিশ্ববিদ্যালয়ে তাজবিদ শিক্ষা প্রদান করেন।

আরও দেখুন
---------

* ইসলামে ধর্মান্তরিত ব্যক্তিদের তালিকা
* মুহাম্মদ নাসিরুদ্দীন আল-আলবানী

তথ্যসূত্র
---------

1. ↑  "Biography: Sheikh Hussain Yee"। *Islam Events*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৫।
2. 1 2  "Hussain Ye"। *Peace TV*। ২০ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৫।
3. ↑  "সংরক্ষণাগারভুক্ত অনুলিপি"। ১০ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩১ মে ২০১৬।

বহিঃসংযোগ
---------
অ্যাপোলো ১১ এর চালক বাজ অলড্রিন, ১৯৬৯আন্তর্জাতিক মহাকাশ স্টেশনের যাত্রী ট্রেসি ক্যাল্ডওয়েল ডাইসন পৃথিবী দেখছেন, ২০১০স্পেস শাটল ডিসকভারি যাত্রী নিয়ে মহাকাশে ধাবিত হচ্ছে, ২০০৬রোবটীয় হাতে করে মহাকাশ পোশাকের ভিতরে, ১৯৯৩
**মানব মহাকাশ যাত্রা** বলতে মহাকাশযানে করে মানুষের মহাকাশের ভেতর দিয়ে ভ্রমণ করাকে বোঝানো হয়েছে। এটি সরাসরি মনুষ্য চালক দ্বারা নিয়ন্ত্রিত হতে পারে, পৃথিবীতে অবস্থানরত কেন্দ্র থেকে দূরনিয়ন্ত্রিত হতে পারে, এমনকি কোনও প্রকার মানুষের সাহায্য ব্যতীত, পুরোপুরি স্বাধীনভাবে নিজে থেকেই কোনও নির্দিষ্ট অভিযান সম্পন্ন করতে পারে ।

ইতিহাসের প্রথম মহাকাশ যাত্রা তৎকালীন সোভিয়েত ইউনিয়নের ভস্তক কর্মসূচীর অংশ হিসেবে ১৯৬১ সালের ১২ এপ্রিল তারিখে সংঘটিত হয়। প্রথম মহাকাশচারী হিসেবে ইউরি গ্যাগারিন ছিলেন এর যাত্রী। আন্তর্জাতিক মহাকাশ স্টেশনে মানুষ একটানা ১৬ বছরের অধিক সময় ধরে অবস্থান করেছে। পূর্ববর্তী সময়ে সকল মহাকাশযাত্রাই ছিলো মানবনিয়ন্ত্রিত, যেখানে কমপক্ষে কিছু যাত্রী মহাকাশযান পরিচালনায় অবদান রাখতেন। কিন্তু ২০১৫ সালের পর থেকে তৈরীকৃত মহাকাশযানগুলো এমন বিশেষভাবে নকশা করা হচ্ছে যাতে তারা মানব চালকের সাহায্য ছাড়াই চলতে পারে।

২০১১ সালে মার্কিন যুক্তরাষ্ট্রের নভোখেয়াযান (শাটল) কর্মসূচীর সমাপ্তির পর থেকে রাশিয়া এবং চীন যথাক্রমে সয়ুজ এবং শেনচৌ কর্মসূচীরগুলির মাধ্যমে মানব মহাকাশ যাত্রা বজায় রেখেছে। বর্তমানে, আন্তর্জাতিক মহাকাশ স্টেশনের উদ্দেশ্যে সকল যাত্রার জন্য সয়ুজ মহাকাশযান ব্যবহার করা হয়, যা প্রয়োজনে দ্রুত প্রত্যাবর্তনের জন্য স্টেশনের সাথে সংযুক্ত অবস্থায় থাকে। মার্কিন যুক্তরাষ্ট্র বর্তমানে বাণিজ্যিকভাবে আন্তর্জাতিক মহাকাশ স্টেশনে যাত্রী পরিবহনের জন্য কাজ করছে যা আইএসএস, ভু-নিকটস্থ কক্ষপথে যাত্রা এবং উড্ডয়ন যানের জন্য সহায়ক হবে।

মাইলফলক
-------

সভেতলানা সাভিস্কায়া প্রথম নারী হিসেবে ১৯৮৪ সালের ২৫ জুলাই মহাকাশচারণ করেন।

স্যালি রিড ছিলেন প্রথম মার্কিন নারী মহাকাশচারী। আইলিন কলিনস প্রথম নভোখেয়াযান চালক ছিলেন এবং এসটিএস-৯৩ নভোখ্যাযান চালনার মাধ্যমে তিনি প্রথম নারী হিসেবে একটি মার্কিন মহাকাশযান চালনা করেন।

ভ্যালেরি পোলায়াকভ সবচেয়ে দীর্ঘ সময় মহাকাশ যাত্রা করেছেন (৮ই জানুয়ারি ১৯৯৪ থেকে ২২শে মার্চ ১৯৯৫; মোট ৪৩৭ দিন, ১৭ ঘণ্টা, ৫৮ মিনিট, ১৬ সেকেন্ড)। সের্গেই ক্রিকালোয়ভ সবচেয়ে দীর্ঘকাল মহাকাশে অবস্থান করেছেন (৮০৩ দিন, ৯ ঘণ্টা, ৩৯ মিনিট)

মহাকাশ কর্মসূচী
---------------

মানব মহাকাশ কার্যক্রম তৎকালীন সোভিয়েত ইউনিয়ন এবং বর্তমান রাশিয়ান ফেডারেশন, ইউনাইটেড স্টেটস, চীন এবং কিছু ব্যক্তিগত কোম্পানী দ্বারা পরিচালিত হয়েছে। 

  বর্তমানে বিদ্যমান মানব মহাকাশ কার্যক্রম
  নিশ্চিত এবং তারিখ ঠিক করা হয়েছে এমন মানব মহাকাশ কার্যক্রম
  একদম সাধারণ কার্যক্রম এর পরিকল্পনা রয়েছে এমন (উপকক্ষপথে যাত্রা, ইত্যাদি) 
  উন্নত অবস্থায় মহাকাশ যাত্রার পরিকল্লপনা রয়েছে, এমন (মহাকাশ স্টেশন, ইত্যাদি)
  পূর্বে মহাকাশ কার্যক্রম ছিলো কিন্তু বর্তমানে পরিত্যাক্ত

তথ্যসূত্র
---------
**রইছউল আলম মন্ডল** একজন বাংলাদেশি সরকারি কর্মকর্তা ও সিনিয়র সচিব যিনি মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেছিলেন। ইতিপূর্বে তিনি পরিবেশ ও বন মন্ত্রণালয়ের আওতাধীন পরিবেশ অধিদফতরের মহাপরিচালক হিসেবে দায়িত্ব পালন করেন।

প্রারম্ভিক জীবন
---------------

রইছউল আলম মন্ডল ১ জানুয়ারি ১৯৬১ সালে লালমনিরহাটের কালীগঞ্জে জন্মগ্রহণ করেন। ঢাকা বিশ্ববিদ্যালয় থেকে তিনি মনোবিজ্ঞানে স্নাতক এবং স্নাতকোত্তর ডিগ্রি অর্জন করেন। তার তিন ছেলে।

কর্মজীবন
--------

রইছউল আলম মন্ডল বাংলাদেশ সিভিল সার্ভিস প্রশাসন ক্যাডারের ১৯৮৪ ব্যাচের কর্মকর্তা হিসেবে চাকুরিজীবন শুরু করে মাঠ প্রশাসনের বিভিন্ন স্তরে উপজেলা, জেলা ও বিভাগীয় পর্যায়ে বিভিন্ন মন্ত্রণালয় ও বিভাগের দায়িত্ব পালন করেন।

২০১৪ সাল থেকে পরিবেশ ও বন মন্ত্রণালয়ের আওতাধীন পরিবেশ অধিদফতরের মহাপরিচালক হিসেবে দায়িত্ব পালন করেন। ভারপ্রাপ্ত সচিব হিসেবে ৩১ জানুয়ারি ২০১৮ তারিখে মৎস্য ও প্রাণিসম্পদ মন্ত্রণালয়ে যোগদান করেন। ২৩ ডিসেম্বর ২০১৯ সালে তিনি সিনিয়র সচিব পদে পদোন্নতি লাভ করে ৩১ ডিসেম্বর ২০১৯ সালে অবসরে যান।

তথ্যসূত্র
---------

1. ↑  "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। *বাংলাদেশ জাতীয় তথ্য বাতায়ন*। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২০।
2. ↑  নিজস্ব প্রতিবেদক (২৪ ডিসেম্বর ২০১৯)। "সিনিয়র সচিব হলেন ৭ কর্মকর্তা"। *ঢাকাটাইমস২৪.কম*। সংগ্রহের তারিখ ২৬ নভেম্বর ২০২০।
3. ↑  "সিনিয়র সচিব হিসেবে পদোন্নতি পেলেন ৭ কর্মকর্তা"। *দৈনিক যুগান্তর*। ২৪ ডিসেম্বর ২০১৯। সংগ্রহের তারিখ ২৬ নভেম্বর ২০২০।

বহিঃসংযোগ
---------

* *সাবেক সচিবগণের তালিকা –*বাংলাদেশ জাতীয় তথ্য বাতায়ন
**লিস্প** (ইংরেজি: Lisp) একটি প্রোগ্রামিং ভাষা পরিবারের নাম যেটি সমৃদ্ধ ইতিহাস ও বন্ধনী-বিশিষ্ট সিনট্যাক্সের জন্য পরিচিত। ১৯৫৮ সালে প্রথম তৈরি এই ভাষাটি বর্তমান বহু ব্যবহৃত উচ্চ-স্তরের ভাষাগুলির মধ্যে দ্বিতীয় প্রাচীনতম; কেবল ফোরট্রান এর চেয়ে বেশি পুরনো। ফোরট্রানের মতই লিস্পও তার অতীতের রূপের চেয়ে অনেক পাল্টেছে, এবং এর অনেকগুলি উপভাষারও সৃষ্টি হয়েছে। বর্তমানে সবচেয়ে বেশি ব্যবহৃত লিস্প উপভাষাগুলির মধ্যে আছে কমন লিস্প ও স্কিম।

মূলত কম্পিউটার প্রোগ্রামকে আলোন্‌জো চার্চের ল্যাম্‌ডা ক্যালকুলাসের উপর ভিত্তি করে ব্যবহারিক গাণিতিক নোটেশনে প্রকাশ করার জন্য লিস্প উদ্ভাবন করা হয়েছিল । এটা খুব দ্রুতই কৃত্রিম বুদ্ধিমত্তা গবেষকদের পছন্দের প্রোগ্রামিং ভাষা হয়ে উঠে। প্রথম দিককার প্রোগ্রামিং ভাষাগুলির মধ্যে একটি ছিল বলে লিস্প কম্পিউটার বিজ্ঞানের অনেক ধারণাকে প্রাথমিকভাবে এগিয়ে নিয়ে গেছে, যার মধ্যে রয়েছে ট্রি ডেটা স্ট্রাকচার, এটমিক তথ্য ব্যবস্থাপনা, ডাইনামিক টাইপিং, অবজেক্ট ওরিয়েন্টেড প্রোগ্রামিং এবং সেলফ-হোস্টিং কম্পাইলার।

ইতিহাস
------

জন ম্যাকার্থি ১৯৫৮ সালে এম. আই. টি তে অধ্যাপনা করা অবস্থায় লিস্প আবিষ্কার করেন। এ সি এম কমিউনিকেশন জার্নালে তিনি এটার কাঠামো একটা প্রবন্ধ হিসাবে প্রকাশ করেন। 

জন ম্যাকার্থি
স্টিভ রাসেল সর্বপ্রথম একটা আইবিএম ৭০৪ কম্পিউটারে লিস্প কোড চালান।

১৯৬২ সালে টিম হার্ট এবং মাইক লেভিন লিস্প সর্বপ্রথম সম্পূর্ণ কম্পাইলার তৈরি করেন। এই কম্পাইলারে লিস্পের ক্রমবর্ধমান কম্পাইলেশন মডেল প্রবর্তন করা হয়। এখানে কম্পাইল করা এবং ইন্টারপ্রেট করা ফাংশনগুলো একত্রে সহাবস্থান করতে পারে।

| * দে
* স
প্রোগ্রামিং ভাষা |
| --- |
| 
* তুলনা
* সময়রেখা
* ইতিহাস

 |
| 
* অবজেক্টিভ সি
* আর
* অ্যাডা
* অ্যালগোল
* অ্যাসেম্বলি
* এপিএল
* এসকিউএল
* এরল্যাং
* কোবোল
* কোটলিন
* গো
* বেসিক
* সি
* সি++
* সি শার্প
* ফোর্থ
* ফোরট্রান
* হ্যাসকেল
* জাভা
* জাভাস্ক্রিপ্ট
* জুলিয়া
* লিস্প
* লুয়া
* প্যাসকেল
* পার্ল
* পিএইচপি
* পাইথন
* আর (R)
* রুবি
* রাস্ট
* শেল
* সিমুলা
* স্মলটক
* সুইফট
* ভিজুয়াল বেসিক ডট নেট (VB.NET)
* *আরও...*

 |
| 
* বিষয়শ্রেণী **বিষয়শ্রেণী**
* তালিকা-শ্রেণীর নিবন্ধ **তালিকা**
	+ বর্ণানুক্রমিক
	+ শ্রেণিবদ্ধ
	+ প্রজন্ম
	+ ইংরেজি নয়

 |

তথ্যসূত্র
---------
**জাতীয় সড়ক ৩৩** (এনএইচ ৩৩) ভারতের একটি জাতীয় সড়ক। সড়কটি আরোয়াল থেকে ফারাক্কা পর্যন্ত বিস্তৃত। এটি বিহার ও পশ্চিমবঙ্গকে সংযুক্তকারী একটি অত্যন্ত গুরুত্বপূর্ণ মহাসড়ক।

মহাসড়কটির দৈর্ঘ ৪৪৩ কিমি (২৭৫ মাইল)। এটি বিহার, ঝাড়খণ্ড ও পশ্চিমবঙ্গের মধ্যে বিস্তৃত। সড়কটির পশ্চিম প্রান্ত ১৩৯ নং জাতীয় সড়কের সাথে এবং পূর্ব প্রান্ত ১২ নং জাতীয় সড়কের সাথে সংযুক্ত।

পথ
--

### বিহার

অরোয়াল শহরে জাতীয় সড়ক ১৩৯ এর থেকে জাতীয় সড়ক ৩৩ শুরু হয়, এটি মহাসড়কটির পশ্চিম প্রান্ত। অরোয়াল থেকে সড়কটি পূর্বমুখী হয়ে কিঞ্জার অতিক্রম করে জেহানাবাদ শহর পর্যন্ত বিস্তৃত। জেহানাবাহ শহরে সড়কটি জাতীয় সড়ক ২২-এর সাথে যুক্ত হয়। সংযুক্ত স্থান থেকে কিছুটা উত্তরে জেহানাবাদ শহরে জাতীয় সড়ক ২২-এর থেকে পুনরায় জাতীয় সড়ক ৩৩ শুরু হয় এবং পূর্বমুখী হয়ে বিহার শরীফ পর্যন্ত বিস্তৃত। বিহার শরীফে মহাসড়কটি পচানী নদী অতিক্রম করে। এর পরে সড়কটি বিহার শরীফে জাতীয় সড়ক ৩৩ এবং জাতীয় সড়ক ২০ পরস্পর পরস্পরকে অতিক্রম করে। এর পর সড়কটি পূর্বমুখী হয়ে বরবীঘা পর্যন্ত বিস্তৃত। বিহার শরীফ ও বরবীঘার মধ্যবর্তী অংশে সড়কটি সাক্রি নদীকে অতিক্রম করে। বরবীঘায় সড়কটির পার্শ্ব শাখা সড়ক জাতীয় সড়ক ৩৩৩এ শুরু হয়। বরবীঘা থেকে সড়কি উত্তরমুখী হয়ে মকামায় জাতীয় সড়ক ৩১ এর সাথে যুক্ত হয়। পর পরে রাজেন্দ্র সেতুর দক্ষিণ প্রান্তে জাতীয় সড়ক ৩১-এর থেকে পুনরায় জাতীয় সড়ক ৩৩ শুরু হয়। সড়কটি গঙ্গার দক্ষিণ তীর বরাবর মুঙ্গের হয়ে ভাগলপুর পর্যন্ত বিস্তৃত। মুঙ্গের শহরের কাছে বাড়িয়ারপুর থেকে জাতীয় সড়ক ৩৩ এর পার্শ্ব শাখা সড়ক জাতীয় সড়ক ৩৩৩ শুরু হয় এবং ভাগলপুরে জাতীয় সড়ক ৩৩৩বি শুরু হয়। ভাগলপুর থেকে সড়কটি পূর্বমুখী হয়ে কাহেলগাঁ হয়ে বিহার-ঝাড়খণ্ড সীমান্ত পর্যন্ত বিস্তৃত। বিহার-ঝাড়খণ্ড সীমান্তের কিছু আগে পীরপাইয়েন্তির কাছে সড়কটির পার্শ্ব শাখা সড়ক জাতীয় সড়ক ১৩৩ শুরু হয়।

### ঝাড়খণ্ড

সড়কটি বিহার-ঝাড়খণ্ড সীমান্ত থেকে পূর্বমুখী হয়ে সাহেবগঞ্জ শহর পর্যন্ত বিস্তৃত। সাহেবগঞ্জ শহরে মহাসড়কটির সাথে ১৮ নং রাজ্য সড়ক যুক্ত হয়। সাহেবগঞ্জ থেকে সড়কটি গঙ্গা নদীর পশ্চিম তীর বরাবর রাজমহল শহর পর্যন্ত বিস্তৃত। রাজমহল থেকে সড়কটি দক্ষিণমুখী হবে অগ্রসর হয় এবং তলবনা অতিক্রম করে বারহারবা পৌচ্ছায়। বারহারবা থেকে সড়কটি পূর্বমুখী হয়ে ঝাড়খণ্ড-পশ্চিমবঙ্গ সীমান্ত পর্যন্ত বিস্তৃত।

### পশ্চিমবঙ্গ

ঝাড়খণ্ড-পশ্চিমবঙ্গ সীমান্তে বেওয়া সেতু দ্বারা নদী অতিক্রম করে সড়কটি পশ্চিমবঙ্গের বেওয়া গ্রামে প্রবেশ করে। সড়কটি দক্ষিণে প্রসারিত হয় এবং দুক্ষা মোড় থেকে পূর্ব দিকে ফিডার খালের পশ্চিম তীর পর্যন্ত প্রসারিত। এর পরে সড়কটি ফিডার খালের পশ্চিম তীর বরাবর দক্ষিণ দিকে **ফারাক্কা রেল সেতু** পর্যন্ত অগ্রসর হয়। সড়কটি ফারাক্কা রেল সেতু দ্বারা ফিডার খাল অতিক্রম করে ফারাক্কা শহরে জাতীয় সড়ক ১২-এর সাথে যুক্ত হয়।

তথ্যসূত্র
---------

1. ↑  "Rationalisation of Numbering Systems of National Highways" (পিডিএফ)। New Delhi: Department of Road Transport and Highways। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ এপ্রিল ২০১২।
2. ↑  "State-wise length of National Highways in India as on 30.06.2017" (পিডিএফ)। *National Highways Authority of India*। ৩ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ নভে ২০১৮।

বহিঃসংযোগ
---------

* ওপেনস্ট্রিটম্যাপে এনএইচ ৩৩

প্রবেশদ্বার: সড়ক পশ্চিমবঙ্গ ভারত
**লীলা মিশ্র** (১লা জানুয়ারি ১৯০৮ – ১৭ই জানুয়ারি ১৯৮৮) একজন ভারতীয় চলচ্চিত্র অভিনেত্রী ছিলেন। তিনি পাঁচ দশক ধরে ২০০টিরও বেশি হিন্দি চলচ্চিত্রে একজন পার্শ্বচরিত্র শিল্পী হিসাবে কাজ করে গেছেন এবং খালা (চাচি বা মাসি)-এর মতো বাঁধাধরা চরিত্রে অভিনয় করার জন্য সবচেয়ে বেশি পরিচিত লাভ করেছিলেন। তিনি বলিউডের অন্যতম সেরা জনপ্রিয় চলচ্চিত্র, ১৯৭৫ সালে মুক্তিপ্রাপ্ত, *শোলে* তে মাসির চরিত্রে অভিনয় করেছিলেন। অতঃপর তিনি ১৯৭৮ সালে মুক্তিপ্রাপ্ত *দিল সে মিলে দিল*, ১৯৭৯ সালে মুক্তিপ্রাপ্ত *বাতোঁ বাতোঁ মে*, রাজেশ খান্না অভিনীত *পলকো কি ছাঁও মে*, *মা কা আঁচল*, *মেহবুবা*, *অমর প্রেম* এবং রাজশ্রী প্রোডাকশনের প্রযোজনায় নির্মিত ১৯৭৫ সালে মুক্তিপ্রাপ্ত *গীত গাতা চল*, ১৯৮২ সালে মুক্তিপ্রাপ্ত *নদিয়া কে পার* এবং ১৯৮৪ সালে মুক্তিপ্রাপ্ত *আবদ্ধ*-এর মতো চলচ্চিত্রে অভিনয় করেছিলেন। তিনি ১৯৮১ সালে মুক্তিপ্রাপ্ত *নানী মা* নামক চলচ্চিত্রে তাঁর জীবনের সেরা অভিনয় করেছিলেন; যার জন্য ৭৩ বছর বয়সে তিনি সেরা অভিনেত্রীর পুরস্কার লাভ করেছিলেন।

ব্যক্তিগত জীবন
--------------

লীলা মিশ্র ১৯০৮ সালের ১লা জানুয়ারি তারিখে ব্রিটিশ ভারতের আগ্রা এবং ওউধ সংযুক্ত প্রদেশের জইসে জন্মগ্রহণ করেছিলেন এবং সেখানেই তিনি তাঁর শৈশব অতিবাহিত করেছিলেন।

লীলা মিশ্র, মাত্র ১২ বছর বয়সে, রাম প্রসাদ মিশ্রের (যিনি নির্বাক চলচ্চিত্রে পার্শ্বচরিত্রে অভিনয় করতেন) সাথে বিবাহ বন্ধনে আবদ্ধ হয়েছিলেন। অতঃপর মাত্র ১৭ বছর বয়সের মধ্যে, তাঁর দুটি কন্যা সন্তান জন্মে ছিল। তিনি এবং তাঁর স্বামী উভয়েই জমিদার পরিবারের সদস্য ছিলেন।

পেশা
----

লীলা মিশ্রকে মামা শিন্ডে নামে এক ব্যক্তি খুঁজে বের করেছিলেন, যিনি দাদাসাহেব ফালকের নাসিক সিনেটোন-এর জন্য কাজ করছিলেন। মামা তাঁর স্বামীকে রাজি করিয়েছিলেন, তাঁকে চলচ্চিত্রে কাজ করতে দেওয়ার জন্য। উক্ত সময়ে চলচ্চিত্রে নারী অভিনয়শিল্পী পাওয়া যেতনা। তাঁরা স্বামী-স্ত্রী যখন নাশিকে চলচ্চিত্রের চিত্রায়নের জন্য গিয়েছিলেন তখন তাঁদের বেতনের তারতম্য দেখে এটি প্রমাণ হয়। যেখানে রাম প্রসাদ মিশ্র প্রতি মাসে ১৫০ টাকা বেতন পেয়েছিলেন, সেখানে লীলা মিশ্রকে ৫০০ টাকা দেওয়া হয়েছিল। তবে, ক্যামেরার সামনে তাঁরা ভালভাবে অভিনয় করতে না পারায়, তাঁদের চুক্তিগুলি বাতিল করা হয়েছিল।

পরবর্তীতে তাঁরা *ভিখারি* নামক চলচ্চিত্রে অভিনয়ের সুযোগ পেয়েছিলেন; যা কোলাপুরের মহারাজাদের মালিকানাধীনের একটি কোম্পানী দ্বারা নির্মিত চলচ্চিত্র ছিল।

মৃত্যু
------

১৯৮৮ সালের ১৭ই জানুয়ারি তারিখে তিনি ৮০ বছর বয়সে বোম্বেতে হৃৎপেশীর রক্তাভাবজনিত কারণে মারা যান।

তথ্যসূত্র
---------

1. ↑
2. ↑  Vishwas Kulkarni (১৯ এপ্রিল ২০১০)। "10 things we miss in Bollywood"। *Mumbai Mirror*। The Times of India।  Retrieved 10 September 2011.
3. ↑  "A dekho at the Iconic ads over the years"। *Economic Times*। ২২ এপ্রিল ২০০৯।  Retrieved 10 September 2011.
4. ↑  S. Brent Plate (২০০৩)। *Representing religion in world cinema: filmmaking, mythmaking, culture making*। Palgrave Macmillan। পৃষ্ঠা 28। আইএসবিএন 1-4039-6051-8।
5. ↑  "Leela Mishra interview on Cineplot.com"। সংগ্রহের তারিখ ২৬ মার্চ ২০১৪।

বহিঃসংযোগ
---------

* ইন্টারনেট মুভি ডেটাবেজে লীলা মিশ্র (ইংরেজি)
* *বলিউড হাঙ্গামায়* লীলা মিশ্র  ওয়েব্যাক মেশিনে আর্কাইভকৃত ৭ সেপ্টেম্বর ২০১১ তারিখে
* চলচ্চিত্রের তালিকা আপ্পরস্টল-এ লীলা মিশ্র
মুখগহ্বর
মানব শারীরবিদ্যায় **মুখ** হল পরিপাক নালির প্রথম অংশ, যা খাদ্য এবং লালারস গ্রহণ করে। মৌখিক শ্লেষ্মাস্তর হল মুখের ভিতরের দিকে আবৃত মিউকাস এপিথেলিয়াম জাতীয় পর্দা।

পৌষ্টিকতন্ত্রের প্রথম অংশ হওয়া ছাড়াও মানব মুখের অন্যতম প্রধান কাজ হল যোগাযোগ বা কথোপকথনে সাহায্য করা। যদিও স্বরের মূল উৎপত্তি হয় গলা থেকে, কিন্তু মানব ভাষার অর্থপূর্ণ ধ্বনি সৃষ্টি করতে মুখের অন্তর্গত জিহ্বা, ঠোঁট ও চোয়াল অত্যন্ত আবশ্যক উপাদান।

মুখের দুটি অংশ– ভেস্টিবিউল এবং মুখবিবর। ভেজা মুখটি সাধারণত মিউকাস পর্দা বেষ্টিত হয় আর এতে দাঁত থাকে। ঠোঁট বা ওষ্ঠ হল এমন অংশ, যেখানে মিউকাস পর্দা ত্বকে পরিণত হয় এবং সারা শরীরকে আবৃত করে।

গঠন
---

### মুখবিবর

মুখ দুটি অংশে বিভক্ত― ভেস্টিবিউল এবং মুখগহ্বর। ভেস্টিবিউল দাঁত, ঠোঁট ও চোয়াল নিয়ে গঠিত। মুখগহ্বরের চারিদিকে ও সামনে ঘিরে থাকে দাঁত-সহ ভেস্টিবিউল এবং পিছনে থাকে গলবিল। মুখবিবরের ছাদ শক্ত তালু ও নরম তালু নিয়ে গঠিত এবং নিচের অংশ মাইলোহ্যয়েড পেশি দ্বারা গঠিত, যার ওপরে জিহ্বা থাকে। জিভের দু'পাশ ও ওপরের তল থেকে মাড়ি পর্যন্ত মিউকাস পর্দা বেষ্টন করে থাকে। মিউকাস পর্দা সাবম্যাক্সিলারি এবং সাবলিঙ্গুয়াল লালাগ্রন্থির লালাক্ষরণ গ্রহণ করে।
**ব্ল্যাঙ্কা জিনেট কাওয়াস ফার্নান্দেজ** (১৬ জানুয়ারি, ১৯৪6 - ৬ ফেব্রুয়ারি ১৯৯৫) ছিলেন হন্ডুরাসের একজন পরিবেশবাদী কর্মী। তিনি ৪০০ টিরও বেশি প্রজাতির উদ্ভিদ এবং প্রাণী সংরক্ষণে ভূমিকা রাখার জন্য সমধিক পরিচিত ছিলেন।

জীবনী
-----

কাওয়াস মিগুয়েল পাজ বারাহোনা স্কুলে পড়াশোনা শুরু করেছিলেন এবং ১৯৬৭ সালে বিশেষজ্ঞ হিসাবরক্ষক এবং সার্টিফাইড পাবলিক অ্যাকাউন্ট্যান্টের উপাধি অর্জন করেন, এরপরে তিনি ১৯৭০এর দশকে আর্থিক প্রতিষ্ঠানে কাজ শুরু করেন। ১৯৭৭ থেকে ১৯৭৯ এর মধ্যে তিনি জিম ওয়াটের সাথে সাক্ষাত ও বিবাহবন্ধনে আবদ্ধ হন এবং ডামারিস এবং জাইমে নামে দুটি সন্তান জন্ম দেন।

হত্যাকাণ্ড
----------

১৯৯৫ সালের ৬ ফেব্রুয়ারিতে সন্ধ্যা ৭:৪৫ টার দিকে, আটলান্টিডার তেলায় ব্যারিও এল সেন্ট্রোতে তার বাসায় দু'জন সন্দেহভাজন আততায়ী তাকে হত্যা করেছিল। সন্দেহভাজন খুনিদের মধ্যে একজন ছিলেন কর্নেল মারিও আমায়া (ওরফে. তিগ্র্রে আমায়া), তিনি টেলা পুলিশ সদর দফতরে সার্জেন্ট ইসমাইল পেরদোমো এবং মারিও পাইনেদার (ওরফে. চাপিন) সাথে দেখা করেছিলেন।।

তথ্যসূত্র
---------

1. ↑  Palacios, Marvin (৬ মে ২০০৯)। "Mártires de la lucha ambiental"। *Defensores en Linea*। ২ জুন ২০১০ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৩।
2. ↑  Honduras, Comité de Familiares de Detenidos-Desaparecidos en (২০০৬)। *Erguidos como pinos: memoria sobre la construcción de la conciencia ambientalista* (স্পেনীয় ভাষায়)। Editorial Guaymuras। পৃষ্ঠা 25। আইএসবিএন 978-99926-33-55-7।
3. ↑  Honduras, Comité de Familiares de Detenidos-Desaparecidos en (২০০৬)। *Erguidos como pinos: memoria sobre la construcción de la conciencia ambientalista* (স্পেনীয় ভাষায়)। Editorial Guaymuras। পৃষ্ঠা 28। আইএসবিএন 978-99926-33-55-7।
**টিপরি নৃত্য** হল ভারতের পাঞ্জাব রাজ্যের পাতিয়ালা এবং হরিয়ানা রাজ্যের আম্বালার জনপ্রিয় একটি পাঞ্জাবি লাঠি নৃত্য।

শৈলী
----

রন্ধাওয়ার মতানুসারে (১৯৬০), ছোট লাঠি ব্যবহার করে ছেলেরা এবং পুরুষেরা টিপরি নৃত্য করে। অংশগ্রহণকারীরা একটি বৃত্তে ঘুরে ঘুরে লাঠিতে আঘাত করে নাচে। একটি সংস্করণে, নৃত্যশিল্পীরা এক হাতে একটি খুঁটির শীর্ষে বাঁধা একটি দড়িও ধরে রাখে। প্রতিটি নৃত্যশিল্পী তখন অন্য শিল্পীর দড়ির সঙ্গে পরস্পর বিজড়িত করে। পুরুষ নৃত্যশিল্পীরা তখন লাঠির আঘাত করে এবং দড়ির জট ছাড়ানো হয়। রন্ধাওয়ার মতে নাচটি পাতিয়ালা শহরের স্থানীয় নৃত্য এবং এটি বম্বে (মুম্বাই) এর দান্ডিয়া এবং রাজস্থানের টিপনির মতো।

জেমসের মতানুসারে (১৯৭৪) টিপরির আরেকটি শৈলীতে , মেয়েরা ছোট লাঠি নিয়ে নাচে এবং লাঠিগুলি ঠোকাঠুকি করে বিশেষ একটি ছন্দ সৃষ্টি করে। এই নাচের সময় কোনও গান গীত হয়না। ধিল্লোঁ (১৯৯৮) টিপরির আরও একটি শৈলীর কথা জানান যেখানে নৃত্যশিল্পীরা দুটি লাঠি বহন করে। প্রতি শিল্পী প্রথমে তার নিজের লাঠি এবং তারপরে অন্যান্য শিল্পীর লাঠিতে ঠোকে। অংশগ্রহণকারীরা একটি বৃত্তে ঘোরে এবং শরীরে বিভঙ্গ আনে। তবে, টিপরির এই রূপটি মুলতান, বাহাওয়ালপুর এবং উত্তর-পশ্চিম পাঞ্জাব, পাকিস্তানে ডানডাস নামে পরিচিত।

বামন দ্বাদশী
------------

বামন দ্বাদশী হল হিন্দু দেবতা বামন কে উৎসর্গ করা একটি উৎসব। ভাদ্র মাসের চন্দ্র পক্ষে এই উৎসবটি অনুষ্ঠিত হয়। ২০০০ সালে ট্রিবিউনে সিং লেখেন যে "গুজরাটের দান্ডিয়ার স্থানীয় সংস্করণ এবং পাতিয়ালা ও আম্বালা জেলার বৈশিষ্ট্যযুক্ত টিপরি জনপ্রিয়তা হারাচ্ছে। এর প্রদর্শন এখন বামন দ্বাদশীর অনুষ্ঠানেই সীমাবদ্ধ।" সিং এর মতে (২০০০) "বামন দ্বাদশী একটি স্থানীয় উৎসব যা কেবল পতিয়ালা এবং আম্বালা জেলায় উদযাপিত হয়। অন্য কোথাও, লোকেরা এটির কথা জানেনা। এখন, কেবল এই উৎসবে টিপরি প্রদর্শিত হয়।" সিং তারপরে বলেন যে বামন দ্বাদশী "হল ভগবান বিষ্ণুর বিজয় উদ্‌যাপন করা, যিনি বামন আকারে রাজা বালিকে প্রতারণা করে তিনটি বর আদায় করেছিলেন, তারপর তিনি দৈত্যে রূপান্তরিত হয়ে পৃথিবী ও আকাশের দখল নিয়ে বালির জীবন হরণ করেছিলেন"। উৎসব চলাকালীন টিপরি প্রতিযোগিতা অনুষ্ঠিত হয়। নৃত্যশিল্পীরা জোড়ায় নৃত্য করে, পরস্পরের লাঠিতে আঘাত করে এবং দড়ি ধরে রাখার সময় একটি ছন্দ তৈরি করে।

আরো দেখুন
---------

* পাঞ্জাবের লোকনৃত্য

তথ্যসূত্র
---------

1. 1 2  Singh, Jangveer (10.09.2000) The Tribune: Tipri rhythms are fading out in region accessed 04.10.2019)
2. ↑  Mohinder Singh Randhawa. (1960) Punjab: Itihas, Kala, Sahit, te Sabiachar aad. Bhasha Vibhag, Punjab, Patiala.
3. ↑  James, Alan, G (1974) Sikh Children in Britain. Oxford University Press.
4. ↑  Dhillan, I.S. (১৯৯৮)। *Folk Dances of Panjab*। National Book Shop। আইএসবিএন 9788171162208। সংগ্রহের তারিখ ২০১৯-১০-০৫।